钦定古今图书集成/明伦汇编/官常典/第014卷 > 唐
## 钦定古今图书集成/明伦汇编/官常典/第014卷 > 唐

唐以“司封”掌九等之爵，而班位则御史大夫正之，各
置府僚国官，随时增减不一。

按：《唐书百官志》：“尚书省吏部司封郎中一人，从五品
上；员外郎一人，从六品上。掌封命、朝会赐予之级。凡
爵九等：一曰王，食邑万户，正一品；二曰嗣王，郡王，食
邑五千户，从一品；三曰国公，食邑三千户，从一品；四
曰开国郡公，食邑二千户，正二品；五曰开国县公，食
邑千五百户，从二品；六曰开国县侯，食邑千户，从三”
品；七曰“开国县伯”，食邑七百户，正四品上；八曰开国
县子，食邑五百户，正五品上；九曰开国县男，食邑三
百户，从五品上。皇兄弟、皇子皆封国，为亲王，皇太子
子为郡王。亲王之子承嫡者为嗣王，诸子为郡公，以
恩进者封郡王，袭郡王、嗣王者封国公，亲王女为县
主。从二品。凡王公十五以上预朝集，宗亲女妇、诸王
长女月二参。王公之家卜祝、占相，不入门。王妃、县主
嫠居，有子者不再嫁。凡外命妇，王、嗣王、郡王之母、妻
为妃，国公之母、妻为国夫人。朝参，视夫子之品；亲王、
孺人二人，视正五品；媵十人，视从六品；国公媵六人，
视从七品。凡置媵，上其数，补以告身。凡封户，三丁以
上为率，岁租三之一入于朝廷。食实封者，得真户，分
食诸州。诸王食邑，皆有课户。名山大川，畿内之地，皆
不以封。御史台大夫朝会，则率其属正百官之班
序。凡诸王入朝及以恩追至者，日参。凡朝位以官，官
同者，异姓为后。亲王、嗣王任文武官者从其班，官卑
者从王品。郡王任三品以下职事者居同阶品之上；
非任文武官者，嗣王居太子太保之下，郡王次之，国
公居三品之下，郡公居从三品之下，县公居四品之
下，侯居从四品之下，伯居五品之下，子居从五品之
上，男居从五品之下。王府官傅一人，从三品掌辅
正过失。谘议参军事一人，正五品上，掌𬣙谋议事。友
一人，从五品下。掌侍游处，规讽道义。侍读无定员。文
学一人，从六品上。掌校典籍、侍从文章；东西阁祭酒
各一人，从七品上。掌礼贤良，导宾客。

〈注〉“自祭酒以下为王官。武德中，置师一人、常侍二人、侍郎四人，皆掌表启书疏，赞相礼仪；舍人四人，掌通传引纳；谒者二人、舍人二人、谘议参军事”、友，皆正五品下；文学、祭酒，皆正六品下。高宗、中宗时，相王府长史以宰相兼之，魏、雍、卫王府以尚书兼之，徐、韩二王为刺史，府官同外官，资望愈下。永淳以前，王未出阁，则不开府。天授二年，置皇孙府官。元宗诸子多不出阁，王官益轻，而员亦减矣。景云二年，改“师”曰“傅。”开元二年废，寻复置。废常侍、侍郎、谒者、舍人。开成元年，改诸王侍读曰“奉诸王讲读。”大中初，复旧。

长史一人，从四品上；司马一人，从四品下。皆掌统府
僚，纪纲职务。掾一人，掌通判功曹、仓曹、户曹事属一
人，皆正六品上。掌通判兵曹、骑曹、法曹、士曹事。主簿
一人，掌覆省书教。记室参军事二人，掌表启书疏。录
事参军事一人，皆从六品上。掌府事，句稽省署钞目。
录事一人，从九品下。功曹参军事，掌文官簿书，考课
“陈设。仓曹参军事，掌禄禀厨膳，出内市易，畋渔刍槁户曹参军事，掌封户僮仆、弋猎过所。兵曹参军事，掌
武官簿书，考课仪卫假使。骑曹参军事，掌厩牧骑乘，
文物器械。法曹参军事，掌按讯决刑。士曹参军事，掌
土功公廨。”自功曹以下各一人，正七品上。参军事二
人，正八品下；行参军事四人，从八品上。皆掌出使杂
检校。典签二人，从八品下。掌宣传书教。

〈注〉武德中，改功曹以下书佐、法曹行书佐、士曹佐，皆曰“参军事”；长兼行书佐，曰“行参军。”“废城局参军事。”又有铠曹参军事二人，掌仪卫兵仗；田曹参军事一人，掌公廨职田弋猎；水曹参军事二人，掌舟船渔捕刍草。皆正七品下。家吏二人，百司问事谒者一人，正七品下；司阁一人，正九品下。贞观中废。铠曹、田曹、水曹，武后时，家吏以下皆废。主簿、记室，有史二人。录事、功曹、仓曹、兵曹、骑曹、法曹、士曹，各府二人，史二人。户曹，府史各二人。自典签以上为府官。郡王、嗣王不置长史。

亲事府：典军二人，正五品上；副典军二人，从五品上。
皆掌校尉以下守卫陪从，兼知鞍马。校尉五人，从六
品上；旅帅，从七品下；队正，从八品下；队副，从九品下；
皆掌领事、帐内陪从。自旅帅以下，视亲事多少。乃置
帐内府，典军二人，正五品上；副典军二人，从五品上。
自校尉以下，员品如亲事府。

〈注〉初，典军以武官及流外为之，领执仗、帐内等。秦王、齐王府置左右六护军府、左右亲军府、左右帐内府，左一、右一护军府，护军各一人，副护军各二人，长史、录事参军事，仓曹、兵曹、铠曹参军事各一人，统军各五人，别将各一人，左二、右二护军府，左三、右三护军府，减统军三人，别将六人。左右亲军府，统军各一人，长史各一人，录事参军事，兵曹、铠曹参军事，左别将、右别将各一人。帐内府职员与护军府同。又有库直隶亲事府，驱咥直隶帐内府，选材勇为之。贞观中，库直以下皆废。亲事府有府一人，史二人，执仗亲事十六人，执弓仗；执乘亲事十六人，掌供骑乘。亲事三百三十人。帐内府有府一人，史一人，帐内六百六十七人。

亲王国。令一人，从七品下。大农一人，从八品下。“掌判
国司。”尉一人，正九品下；丞一人，从九品下。学官长、丞
各一人，掌教授内人；食官长、丞各一人，掌营膳食。厩
牧长、丞各二人，掌畜牧。典府长、丞各二人，掌府内杂
事。长皆正九品下；丞皆从九品下。

〈注〉有典卫八人，掌守卫陪从。舍人四人，录事一人，府四人，史八人。

节度使，封郡王，有《奏记》一人。京兆、河南牧大都督、
大都护，皆亲王遥领。两府之政，以尹主之；大都督府
之政，以长史主之；大都护之政，以副大都护主之。副
大都护则兼王府长史。其后有持节为节度副大使。
知节度事者，正节度也。诸王拜节度大使者，皆留京
师。西都、东都、北都牧各一人。西都、东都、北都、凤翔、
成都、河中、江陵、兴元、兴德府尹各一人，掌宣德化。岁
巡属县，观风俗，录囚，恤鳏寡。亲王典州，则岁以上佐
巡县。按《车服志》，“天子有皇帝行玺，以报王公，书皇
帝之玺，以劳王公；皇帝信玺，以召王公。蕃国给铜鱼
符，雄雌各十二，铭以国名，雄者进内，雌者付其国。朝
贡使各赍其月鱼而至，不合者劾奏。亲王以”《金契》召，
勘合乃赴，题其位、姓名，盛以鱼袋。

按杜氏《通典》，“临轩册命，诸王大臣将册命，前一日，尚
舍奉御设御幄于太极殿北壁，南向。守宫设群官次
于朝堂。太乐令展宫悬于殿庭，又设举麾位于上下，
并如常仪。其日典仪设群官版位：文官一品以下、五
品以上于悬东，六品以下于大横街之南，俱西面。武
官一品以下、五品以上于悬西，六品以下于大横街”
南，俱东面，以北为上，并如常仪。设受册者位于大街
之南，东重行，北面西上；设典仪位于悬之东北，赞者
二人在南少退，俱西向。奉礼设门外位：文官于东朝
堂西面，武官于西朝堂东面，俱每等异位，重行北上。
其日依时刻，诸卫勒所部列仗屯门及陈于殿庭如
常仪。受册者服朝服，从第备卤簿，与群官俱集朝堂
次。群官各服其服。赞引引群官俱出次，典谒引就朝
堂前位。版奏：“请中严。”钑戟近仗入陈于殿庭，太乐令
帅工人入就位，协律郎入就举麾位。诸侍卫之官各
服其器服，符宝郎奉宝，俱诣阁奉迎。典仪帅赞者先
入就位。通事舍人引群官入就位，又引受册者入立
于太极门外道东，西向。中书侍郎以册置于案，令史
二人皆绛公服，对立于左延明门内道北，西面，侍郎
立于案后。侍中版奏：“外办。”皇帝服通天冠、绛纱袍，御
舆以出，曲直华盖，警跸侍卫如常仪。皇帝将出，仗动，
太乐令令撞黄钟之钟，右五钟皆应。协律郎跪，俛伏，
兴，举麾鼓柷，奏《太和之乐》。皇帝出自西房，即御座，南
向坐。符宝郎奉宝置于御座如常仪，乐止。通事舍人
引受册者以次入就位。立定，受册者东北西面，中书
侍郎引册案进入于中书令之南，少退，俱西向。通事舍人引为首者一人，少前北面。中书侍郎取册进授，
退复位。中书令称“有制”，受册者再拜。中书令读讫，受
册者又再拜。通事舍人引受册者进受讫，典谒引退
复位。又通事舍人引次受册如上仪。遍册讫，中书令
以下还侍位，案者以案退。典仪曰：“再拜。”赞者承传，群
官在位者皆再拜。通事舍人引受册者以次出，侍中
前跪奏称：“侍中臣某言，礼毕。”俛伏，兴，还侍位。皇帝兴，
太乐令令撞蕤宾之钟，左五钟皆应，鼓柷奏《太和之
乐》，皇帝降座，御舆，入自东房，侍卫警跸如来仪，侍臣
从至阁，乐止。通事舍人引群官在位者以次出。若册
三师、三公、亲王，皇帝服衮冕之服，鼓吹令设十二案，
乘黄令陈车辂，尚辇奉御陈舆辇，诸卫设黄麾半仗。
受册者初入门，《舒和之乐》作，至位乐止。册毕，引出。初
行乐作，出门乐止。馀同上仪。

### 高祖武德元年六月庚辰封世民为秦王元吉齐王按唐书高祖本纪云云按太宗本纪帝讳世民高

祖次子也。高祖起兵，封敦煌郡公。义宁元年，徙封秦
国公，食邑万户。二年，徙封赵国公。武德元年，进封秦
王。四年，加天策上将，领司徒、陕东道大行台尚书令，
位在王公上，增邑户至三万。赐衮冕，金辂双璧，黄金
六千斤，前后鼓吹九部之乐，班剑四十人。初，高祖起
兵太原，非其本意，而事出太宗。及取天下，太宗功益
高，而高祖屡许以为太子。太子建成惧废，与齐王元
吉谋害太宗。未发，九年六月，太宗以兵入元武门，杀
太子建成及齐王元吉。高祖大惊，乃以太宗为皇太
子。八月甲子，即皇帝位。

武德三年六月丙午。封子元景为赵王。元昌鲁王，元
亨酆王。

按：《唐书高祖本纪》云云。

武德四年。进封宜都郡王泰为卫王。封子元方等五
人为王。既又徙封元嘉徐王。

按《唐书高祖本纪》：“武德四年三月，进封宜都郡王泰
为卫王。四月甲寅，封子元方为周王，元礼郑王，元嘉
宋王，元则荆王，元茂越王。十二月壬申，徙封元嘉为
徐王。”

武德六年。四月壬申。封子元璹为蜀王。元庆汉王
按《唐书高祖本纪》云云。

武德八年。十一月辛丑。徙封元璹为吴王。元庆陈王
按《唐书高祖本纪》云云。

武德九年，太宗即位，宗室郡王降爵县公，进封子恪
“汉王”，祐“楚王。”

按《唐书太宗本纪》：“九年八月甲子，太宗即皇帝位。十
一月庚寅，降宗室郡王非有功者爵为县公。是岁进
封子长沙郡王恪为汉王，宜阳郡王祐楚王。”

按《文献通考》：唐高祖受禅，以天下未定，广封宗室以
威天下。皇从弟及侄年始孩童者数十人，皆封为郡
王。太宗即位，因举属籍问侍臣曰：“封宗子于天下便
乎？”尚书右仆射封德彝对曰：“不便。”历观往古，封王者
今日最多。两汉以降，唯封帝子及亲兄弟。若宗室疏
远者，非有大功，如周之郇、滕，如汉之贾、泽，并不得滥
“叨名器，所以别亲疏也。先朝敦睦九族，一切封王，爵
命既崇，多给力役，盖以天下为私，殊非至公驭物之
道也。”太宗曰：“然。朕理天下，本为百姓，非欲劳百姓以
养己之亲也。”于是率以属疏降爵，唯有功者数人得
王，馀并封为县公。

### 太宗贞观二年议永封列土之制

按《唐书太宗本纪》。不载按《文献通考》。贞观二年。太
宗以宇内晏清。思以致理。谓公卿曰：“‘朕欲使子孙长
久。社稷永固。其理如何’。尚书右仆射宋国公萧瑀对
曰：‘臣观前代国祚所以长久者，莫不封建诸侯。以为
盘石之固。秦并六国。罢侯置守。二世而亡。汉有天下。
参建藩屏。年逾四百。魏晋废之，不能永久。封建之法
实可遵行’。”上然之，始议永封列土之制，礼部侍郎李
百药论曰：“周氏以鉴夏、殷之长久，遵黄、唐之并建，维
城盘石，深根固本，虽王纲弛废，而枝干相持，故使逆
节不生，宗祀不绝。秦氏背师古之训，弃先王之道，翦
华恃险，罢侯置守，子弟无尺土之邑，兆庶罕共理之
忧，故一夫号泽，七庙隳祀。臣以为自古”皇王，君临宇
内，莫不受命上元，飞名帝箓，缔构遇兴王之运，殷忧
属启圣之期，虽魏武携养之资，汉高徒役之贱，非止
意有觊觎，推之不能去也。若其狱讼不归，菁华已竭，
虽帝尧之光被四表，大舜之上齐七政，非止情存揖
让，守之亦不可固焉。以放勋、重华之德，尚不能克昌
厥后，是知祚之长短，必在天时；政或盛衰，有关人事。
宗周卜世三十，卜年七百，虽沦胥之道斯极，而文武
之器犹存，斯则龟鼎之祚，已悬定于杳冥也。至使南
征不返，东迁避逼，禋祀如线，郊畿不守，此乃陵夷之
渐，有累于封建焉。暴秦运距闰馀，数锺百六，受命之
主，德异禹、汤，继世之君，才非启诵。借使李斯、王绾之
辈，咸开“四履，将闾子婴之徒，俱启千乘。岂能逆帝王
之勃兴，抗龙颜之祚命”者也。然则得失成败，各有由焉。而著述之家，多守常辙，莫不情忘今古，理蔽浇淳。
欲以百王之季，行三代之法。“天下五服之内，尽封诸
侯；王畿千里之间，俱为采地。”是则以结绳之化，行虞、
夏之朝，用象刑之典理刘曹之末，锲船求剑，未见其
可，胶柱成文，弥所多惑。徒知“问鼎请隧，有惧霸王之
师；白马素车，无复藩篱之援。不悟望夷之衅，未甚羿
浞之灾，复思高贵之殃，宁异申缯之酷。”此乃钦明昏
乱，自系安危，固非守宰公侯，以成兴废。且数代之后，
王室浸微，始自藩屏，化为仇敌，家殊俗，国异政，强凌
弱，众暴寡。疆埸彼此，干戈侵伐。狐骀之役，女子尽髽；
崤陵之师，只轮不返。斯盖略举一隅，其馀不可胜数。
陆士衡方规规然云：“嗣王委其九鼎，凶族据其大邑，
天下晏然，以理待乱。”何斯言之谬也！而设官分职，任
贤使能，以循良之才，膺共理之寄。刺郡分竹，何代无
人？至使地或呈祥，天不爱宝，人称父母，政比神明。曹
元首方区区然称：“与人共其乐者，人必忧其忧；与人
同其安者，人必拯其危。岂容委以侯伯则同其安危；
任之牧宰则殊其忧乐？”何斯言之妄也！封君列国，藉
庆门资，忘先业之艰难，轻自然之崇贵，莫不代增淫
虐，时益骄侈，离宫别馆，切汉凌云，或刑人力而将尽，
或召诸侯而共乐。陈灵则君臣悖礼，共侮征舒；卫宣
则父子聚麀，终诛寿朔，乃云“为已”，思理岂若是乎！内
外群臣，选自朝廷，擢士庶以任之，澄水镜以鉴之，年
劳优其阶品，考绩明其黜陟。爵非代及，用贤之路斯
广；人无定主，附下之情不固。此乃愚智所辨，安可惑
哉！至如灭国弑君，乱常干纪，《春秋》二百年间，略无宁
岁。次雎咸秩，遂用玉帛之君；鲁道“有荡，每等衣裳之
会。”纵使西汉哀平之际，东汉桓灵之时，下吏淫暴，必
不至此。为政之理，一言可蔽。陛下独照宸衷，永怀前
古，将复五等而修旧制，建万国而亲诸侯。窃以汉魏
以还，馀风之弊未尽，勋华既往，至公之道斯革。请待
斲雕成朴，以质代文，刑措之教一行，登封之礼云毕，
然后定疆理之制，“议山河之赏，未为晚焉。”中书侍郎
颜师古《论封建表》曰：“伏闻前年陛下亲发圣虑，特降
明敕，博问卿士，议欲封建，既合事宜，实惟理要。然而
议者不一，各执异端。或欲追法殷、周，远遵上古，天下
之地，尽为封国，庶姓群官，皆锡茅社；或云凋弊之后，
人稀土广，封建之事，普未可行。此皆不臻至理，两失
其衷。臣愚以为当今之要，莫不量其远近，分置王国，
均其户邑，强弱相济，画野分疆，不得过大。间以州县，
杂错而居，互相维持，永无倾夺，使各守其境而不能
为非，协力同心，则足扶京室。”陛下然后分命诸子，各
就封之，为置官僚，皆一省选用，法令之外，不得擅作
威刑，朝贡礼仪，具为条式。一定此制，万“代永久，则狂
狡绝暴慢之心，本朝无怵惕之虑。”特进魏徵议曰：“臣
闻三代之利，建藩屏，保乂皇家；两汉之大启山河，同
奖王室。故楚国不恭，齐桓有召陵之举；诸吕构难，朱
虚奋北军之谋。九鼎危而复安，诸侯傲而还肃。比夫
秦之孤立，子弟为匹夫；魏氏虚名，藩捍若囹圄，岂可
同年而语哉！至于同忧”共乐之谈，百足不僵之义，曹
冏《六代》，陆机五等，论之详矣。陛下发明诏封五等，事
虽尽善，时即未遑，何也？自隋氏乱离，百殃俱起，黎元
涂炭，十不一存。始蒙敷至仁以流元泽，沐春风而霑
夏雨，一朝弃之，为诸侯之隶，众心未定，或致逃亡，其
未可一也。既立诸侯，当建社庙，礼乐文物仪卫，左右
顿阙，则“理必不安，粗修则事有未暇，其未可二也。大
夫卿士咸资禄俸，薄赋则官府困穷，厚敛则人不堪
命，其未可三也。王畿千里，地税不多，至于贡赋所资，
在于侯甸之外。今若并为国邑，京师府藏必虚，诸侯
朝宗，无所取给，其未可四也。今燕、秦、赵、代俱带蕃裔，
黠羌旅拒，匈奴未灭，追兵内地，远赴边庭，不”堪其劳，
将有他变，难安易动，悔或不追，其不可五也。原夫圣
人举事，贵在相时，时有未可，理资通变，敢进刍荛之
议，惟明主择焉。

贞观五年，封弟元裕等五人及子愔等七人为王
按《唐书太宗本纪》，五年二月己酉，封弟元裕为郐王，
元名谯王，灵夔魏王，元祥许王，元晓密王。庚戌，封子
愔为梁王，贞汉王，恽郯王，治晋王，慎申王，嚣江王，简，
代王。十七年四月丙戌，立晋王治为皇太子。按《高
宗本纪》，帝讳治，太宗第九子也，始封晋王。贞观十七
年，太子承乾废，而魏王泰次当立，亦以罪黜，乃立子
治为皇太子。二十三年四月，太宗崩，六月甲戌，即皇
帝位。

贞观六年，诏“宗室功臣悉就藩国，世守其政。”

按《唐书太宗本纪》不载按《马周传》：“六年，周拜监察
御史，上疏曰：‘臣伏见诏，宗室功臣悉就藩国，遂贻子
孙，世守其政。窃惟陛下之意，诚爱之重之，欲其裔绪
承守而与国无疆也。臣谓必如诏书者，陛下宜思所
以安存之、富贵之，何必使世官也。何则？以尧、舜之父，
有朱、均之子，若令有不肖子袭封嗣职，兆庶被殃，国
家’”蒙患。正欲绝之，则子文之治犹在也；正欲存之，而栾黡之恶已暴也。必曰“与其毒害于见存之人，宁割
恩于已亡之臣。”则向所谓爱之重之者，适所以伤之
也。臣谓宜赋以茅土，畴以户邑，必有材行，随器而授，
虽翰翮非强，亦可以免累。汉光武不任功臣以吏事，
所以终全其世者，良得其术也。愿陛下“深思其事，使
夫得奉大恩而子孙终其福禄也。”

贞观十年，徙元景等十七王封国，又出诸王为都督
按《唐书太宗本纪》：“十年正月癸丑，徙封元景为荆王
元昌、汉王元礼、徐王元嘉、韩王元则、彭王元懿、郑王
元轨、霍王元凤、虢王元庆、道王灵夔，燕王恪，吴王泰，
魏王祐，齐王愔，蜀王恽，蒋王贞、越王慎，纪王。三月癸
丑，出诸王为都督。”

贞观十一年，徙元裕等三王封国，以诸王为“世封刺
史。”

按《唐书太宗本纪》：“十一年正月丁亥，徙封元裕为邓
王，元名舒王。六月己未，以诸王为世封刺史。己巳，徙
封元祥为江王。”

按《文献通考》：十一年诏曰：“设官司以制海内，建藩屏
以辅王室，莫不明其典章，义存于致理；崇其贤戚，志
在于无疆者也。”今采按部之嘉名，参建侯之旧制，共
理之职重矣，分土之实存矣。已有诏书，存其至理。继
世垂范，贻厥后昆。维城作固，同符前列。荆州都督荆
王元景、凉州都督汉王元昌、徐州都督徐王元礼、潞
州都督、韩王元嘉、遂州都督、彭王元则、郑州刺史、郑
王元懿、绛州刺史、霍王元轨、虢州刺史、虢王元凤、豫
州刺史、道王元庆、寿州刺史、舒王元名、邓州刺史、邓
王元裕、幽州都督、燕王灵夔、苏州刺史、许王元祥、安
州都督、吴王恪、相州都督、魏王恭、齐州都督、齐王祐
益州都督、蜀王愔、襄州刺史、蒋王恽、扬州都督越王
正、并州都督晋王治、泰州都督纪王慎等，或地居旦
奭，夙闻《诗》《礼》；或望乃间平，早称才艺。并爵崇土宇，宠
兼车服。诚孝之心，无忘于造次；风政之誉，克著于期
月。“宜冠藩垣，胙以休命。其所署刺史，咸令子孙世世
承袭。”

贞观十三年二月庚子停世封刺史六月丙申封弟
元婴为滕王十二月乙亥封子福为赵王。

按：《唐书太宗本纪》云云。

贞观十四年。五月壬寅。徙封灵夔为鲁王。

按：《唐书太宗本纪》云云。

贞观十七年四月癸巳降封魏王泰为东莱郡王闰
月丙子徙封泰为顺阳郡王。

按：《唐书太宗本纪》云云。〈是年闰六月〉

贞观二十年。八月甲子。封孙忠为陈王。

按：《唐书太宗本纪》云云。

贞观二十一年九月丁酉。封子明为曹王。十一月癸
卯。进封泰为濮王。

按：《唐书太宗本纪》云云。

### 高宗永徽元年二月辛卯封子孝为许王上金杞王素节雍王

按：《唐书高宗本纪》云云。

永徽四年二月戊子废蜀王愔为庶人。

按：《唐书高宗本纪》云云。

永徽六年正月庚寅，封子弘为代王贤潞王。

按：《唐书高宗本纪》云云。

### 显庆元年废皇太子忠为梁王

按《唐书高宗本纪》，“显庆元年正月辛未，废皇太子忠
为梁王，立代王弘为皇太子。”

显庆二年二月庚午封子显为周王壬申徙封素节
为郇王。

按：《唐书高宗本纪》云云。

显庆五年七月乙巳废梁王忠为庶人。

按：《唐书高宗本纪》云云。

### 龙朔元年九月壬子徙封贤为沛王

按：《唐书高宗本纪》云云。

龙朔二年十一月癸酉“封子《旭轮》为殷王。”

按：《唐书高宗本纪》云云。

### 乾封元年七月乙丑徙封旭轮为豫王

按：《唐书高宗本纪》云云。

### 总章二年十一月丁亥徙封旭轮为冀王改名轮

按：《唐书高宗本纪》云云。

### 咸亨三年九月癸卯徙封贤为雍王

按：《唐书高宗本纪》云云。

### 上元二年七月辛亥杞王上金免官削封邑

按：《唐书高宗本纪》云云。

### 仪凤元年正月壬戌徙封轮为相王十月丙午降封郇王素节鄱阳郡王

按：《唐书高宗本纪》云云。

仪凤二年十月壬辰徙封显为英王更名哲。

按：《唐书高宗本纪》云云。

### 永隆元年十月壬寅降封曹王明为零陵郡王

按：《唐书高宗本纪》云云

### 弘道元年七月甲辰徙封轮为豫王改名旦

按：《唐书高宗本纪》云云。

按《旧唐书睿宗本纪》，睿宗元贞大圣大兴孝皇帝，讳
旦，高宗第八子，中宗母弟。龙朔二年六月己未，生于
长安。其年封殷王，遥领冀州大都督、单于大都护、右
金吾卫大将军。乾封元年，徙封豫王。总章二年，徙封
冀王。上初名旭轮，至是去“旭”字。上元二年，徙封相王，
拜右卫大将军。仪凤三年，迁洛牧，改名旦，徙封豫王。

〈按此作仪凤三年改名旦与唐书异〉

### 中宗嗣圣元年武后再徙上金素节二王封国〈即武后光宅元年〉

按《唐书武后本纪》：“嗣圣元年三月丁亥，徙封上金为
毕王，素节葛王。”“四月辛酉，徙封上金为泽王，素节许
王。”

按：《旧唐书武后本纪》：“元年夏四月，改封毕王上金为
泽王，葛王素节许王。”〈按此不言毕葛于何年封〉
嗣圣二年，武后封豫王旦长子成义为恒王。〈即武后垂拱元
年〉

按《唐书武后本纪》，“嗣圣元年正月戊午，废皇帝为庐
陵王，幽之。己未，立豫王旦为皇帝。垂拱元年三月丙
辰，迁庐陵王于房州。五月己酉，封皇帝子成义为恒
王。”

嗣圣四年，武后封豫王旦子隆基、隆范、隆业为王。〈即武
后垂拱三年〉

按《唐书武后本纪》：“垂拱三年闰正月丁卯，封皇帝子
隆基为楚王，隆范卫王，隆业赵王。”

按：《旧唐书武后本纪》，“三年春正月，封王子成义为恒
王，隆基为楚王，隆范为卫王，隆业为赵王。”〈按成义唐书纪于元

年，《旧唐书》并纪于此。《存疑》

嗣圣五年，武后削越王贞、琅邪王冲等属籍，改姓“虺”
氏。〈即武后垂拱四年〉

按《唐书武后本纪》：“四年八月丙午，博州刺史琅邪郡
王冲举兵以讨乱，遣左金吾卫大将军丘神𪟝拒之。
戊申，冲死之。庚戌，越王贞举兵于豫州以讨乱。九月
丙辰，左豹韬卫大将军麹崇裕为中军大总管，岑长
倩为后军大总管，以拒越王贞。张光辅为诸军节度，
削越王贞及琅邪郡王冲属籍，改其姓为虺氏。贞死”
之。丙寅，杀韩王元嘉、鲁王灵夔、范阳郡王霭、黄国公
撰、东莞郡公融，皆改其姓为虺氏。

嗣圣六年，武后杀汝南王玮等，徙其家流纪王慎，改
其姓为虺氏。〈即武后永昌元年〉

按《唐书武后本纪》，“永昌元年四月甲辰，杀汝南郡王
玮、鄱阳郡公𬤇、广汉郡公谧、汶山郡公蓁、零陵郡王
俊、广都郡公璹，徙其家于巂州。七月丁巳，流纪王慎
于巴州，改其姓为虺氏。”

嗣圣十年，武后降封成器等为“郡王。”〈即武后长寿二年〉
按《唐书武后本纪》：“长寿二年腊月丁卯，降封皇孙成
器为寿春郡王，恒王成义衡阳郡王，楚王隆基临淄
郡王，卫王隆范巴陵郡王，赵王隆业彭城郡王。
嗣圣十六年，武后封豫王旦为相王。”〈即武后圣历二年〉
按《唐书武后本纪》：“天授元年九月壬午，改国号周。乙
酉，加尊号曰圣神皇帝，降皇帝为皇嗣，赐姓武氏。圣
历元年三月己巳，召庐陵王于房州，戊子，庐陵王至
自房州。九月壬申，立庐陵王显为皇太子。二年正月
壬戌，封皇嗣旦为相王。腊月辛亥，赐皇太子姓武氏。
嗣圣十七年，武后封中宗子重润为邵王。”〈即武后久视元年〉
按《唐书武后本纪》：“久视元年腊月辛巳，封皇太子之
子重润为邵王。”

嗣圣二十一年，武后进皇孙平恩郡王重福封爵。〈即武
后长安四年〉

按《唐书武后本纪》：“长安四年三月丁亥，进封皇孙平
恩郡王重福为谯王。”

### 神龙元年帝复位相王旦为安国相王复宗室死者官爵进封子重俊重茂兄千里王爵

按《唐书中宗本纪》：“神龙元年正月丙午，复于位，赐文
武官阶爵，相王旦为安国相王、太尉同凤阁鸾台三
品。二月甲寅，复国号唐。甲子，复宗室死于周者官爵。
辛未，安国相王旦罢。甲戌，进封子义兴郡王重俊为
卫王，北海郡王重茂温王。五月壬辰，进封兄成纪郡
王千里为成王。”

### 景龙四年五月辛酉封嗣虢王邕为汴王

按：《唐书中宗本纪》云云。

### 睿宗景云元年韦后矫诏以重茂即位封守礼成器皆为王及隆基讨乱睿宗进隆基平王贬汴王邕复重茂温王而以隆基为太子并进封成义等王爵

按《唐书睿宗本纪》，景云元年六月“壬午，韦皇后弑中
宗，矫诏立温王重茂为皇太子。甲申，皇太子即皇帝
位，以睿宗参谋政事，大赦，改元曰唐隆。太后临朝摄
政，罢睿宗参谋政事，以为太尉。封嗣雍王守礼为邠
王，寿春郡王成器宋王。庚子，临淄郡王隆基率万骑
兵入北军讨乱，诛韦氏。辛丑，睿宗奉皇帝御安福门大赦，赐文武官阶、勋、爵。进封隆基为平王。贬汴王邕
为沁州刺史。甲辰，安国相王即皇帝位于承天门，赐
内外官阶、爵。复重茂为温王。丁未，立平王隆基为皇
太子。七月庚戌，进封衡阳郡王成义为申王，巴陵郡
王隆范岐王，彭城郡王，隆业薛王。

### 先天元年封皇帝子嗣直为剡王嗣谦郢王嗣昇陕王

按《唐书睿宗本纪》，“先天元年八月庚子，立皇太子为
皇帝，自尊为太上皇。戊申封皇帝子嗣直为剡王，嗣
谦郢王。九月甲午，封皇帝子嗣昇为陕王。”按《肃宗
本纪》，帝讳亨，元宗第三子也，初名嗣昇，封陕王。
按《旧唐书睿宗本纪》，景云元年秋九月庚戌，封皇太
子男嗣直为许昌郡王，嗣谦为真定郡王。三年春正
月己丑，改元为“太极。”夏五月辛未，改元延和。秋八月
庚子，帝传位于皇太子，自称太上皇帝。甲辰，大赦天
下，改元先天。八月戊申，皇帝子许昌王嗣直改封郯
王，真定王嗣谦为郢王。九月甲申，封皇帝子嗣昇为
陕王。

### 元宗开元二年十二月乙丑封子嗣真为鄫王嗣初鄂王嗣元鄄王

按：《唐书元宗本纪》云云。

开元七年九月甲戌。徙封宋王宪为宁王。

按：《唐书元宗本纪》云云。

开元十一年十一月戊寅。有事于南郊赐亲王一子
官。

按：《唐书元宗本纪》云云。

开元十二年四月壬寅，诏：“傍继国王，礼当废而属近
者，封郡王。”

按：《唐书元宗本纪》云云。

开元十三年，徙郯王潭等四人封国，封子涺等八人
皆为王。又以“封《太山》”，赐诸王一子官。

按《唐书元宗本纪》：“开元十三年三月甲午，徙封郯王
潭为庆王，陕王浚，忠王，鄫王洽，棣王，甄王滉，荣王。封
子涺为光王，潍，仪王，沄，颍王，泽，永王，清，寿王洄，延王
沐，盛王，溢，济王。十一月庚寅，封于泰山，赐嗣王郡县
王一子官。”

开元二十一年，封子沔等七人皆为王。

按《唐书元宗本纪》：“二十一年九月壬午，封子沔为信
王泚，义王漼，陈王澄，丰王潓，恒王漩，凉王滔，深王。”
开元二十五年四月乙丑，“废鄂王瑶、光王琚为庶人”
按《唐书元宗本纪》云云。

### 天宝十五载十二月甲辰永王璘反废为庶人

按：《唐书元宗本纪》云云。

### 肃宗至德二载进广平王俶及子南阳王系等四人封爵又封子僙等五人为王按唐书肃宗本纪至德二载十二月戊午广平郡王

俶为太尉，进爵楚王，进封子南阳郡王系为赵王，新
城郡王仅彭王，颍川郡王僴兖王，东阳郡王侹，泾王，
封子僙为襄王，倕，杞王，偲，召王，佋，兴王，侗，定王按
《代宗本纪》，“帝讳豫，肃宗长子也，初名俶，封广平郡王，
至德二载进封楚王。”

### 乾元元年三月甲戌徙封俶为成王

按《唐书肃宗本纪》云云按《代宗本纪》。乾元元年三
月徙封成王，四月立为皇太子。

### 上元元年闰月甲戌徙封系为越王

按：《唐书肃宗本纪》云云。〈是年闰四月〉

### 宝应元年代宗即位进奉节王适及子邈迥二人封爵追复瑛瑶琚封号废系僴皆为庶人寻又徙适封国

按《唐书代宗本纪》，“宝应元年四月己巳。即皇帝位。甲
戌，奉节郡王适为天下兵马元帅。乙亥，进封适为鲁
王。五月丁酉，进封子益昌郡王邈为郑王。延庆郡王
迥、韩王瑛瑶琚皆复其封号。六月辛亥。追废越王系、
兖王僩皆为庶人。八月乙亥。徙封适为雍王”按《德
宗本纪》：帝讳适，代宗长子也。肃宗元年建丑月，封德
宗奉节郡王。代宗即位，史朝义据东都，乃以德宗为
天下兵马元帅，进封鲁王。八月，徙封雍王。宝应元年
十一月，河北平，以功兼尚书令，与功臣郭子仪、李光
弼等赐铁券，图形凌烟阁。广德二年二月，立为皇太
子。大历十四年五月辛酉，代宗崩，癸亥，即皇帝位。

### 代宗大历十年封子述等十有二人为王

按《唐书代宗本纪》：“大历十年二月辛未，封子述为睦
王逾，彬王连，恩王遘，鄜王造，忻王暹，韶王运，嘉王遇，
端王遹，循王通，恭王逵，原王逸，雅王。”

大历十四年，德宗即位，进封子诵为“宣王”，封子谟等
五人及弟迺等三人皆为王。命“皇族五等以上家一
人赴山陵。”

按《唐书德宗本纪》，“十四年五月癸亥，即皇帝位，六月
庚子，进封子宣城郡王诵为宣王，封子谟为舒王，谌
通王，谅虔王，详肃王，谦资王。乙巳，封弟迺为益王，迅
隋王，遂蜀王。癸丑，命皇族五等以上居四方者，家一人赴山陵”按《顺宗本纪》，帝讳诵，德宗长子也，始封
宣城郡王，大历十四年六月，进封宣王，十二月乙卯，
立为皇太子。贞元二十一年正月癸巳，德宗崩。丙申，
即皇帝位。

### 德宗建中四年徙封逾为丹王遘简王谟普王

按《唐书德宗本纪》：“建中四年六月丁卯，徙封逾为丹
王、遘简王。九月庚子，舒王谟为荆襄江西沔鄂节度
诸军行营兵马都元帅，徙封普王。”

### 贞元元年四月乙丑徙封谊为舒王

按《唐书德宗本纪》云云。按《德宗十一子传》，“德宗取
昭靖太子子谊为第二子，初名谟，大历十四年始王
舒。”

贞元四年封子謜为邕王孙纯为广陵郡王。

按《唐书德宗本纪》，贞元四年六月己亥，封子謜为邕
王。按《宪宗本纪》，帝讳纯，顺宗长子也，贞元四年六
月己亥，封广陵郡王。二十一年三月，立为皇太子。永
贞元年八月，顺宗诏立为皇帝，乙巳即皇帝位。
贞元二十一年，顺宗即位，封弟谔、𫍯二人为王，进建
康郡王，经十有一人封爵，又封子绚等八人为王。
按《唐书顺宗本纪》，二十一年正月丙申，即皇帝位，四
月壬寅，封弟谔为钦王，𫍯，珍王，进封子建康郡王经，
郯王，洋川郡王纬，均王，临淮郡王纵，溆王，弘农郡王
纾，莒王，汉东郡王纲，密王，晋陵郡王总，郇王高平郡
王约，邵王，云安郡王结，宋王，宣城郡王缃，集王，德阳
郡王絿，冀王，河东郡王绮，和王，封子绚为衡王，𫄸，会
王绾，福王纮，抚王绲，岳王绅，袁王纶，桂王𦈎，翼王。

### 宪宗元和元年进封子宁等六人封爵又封子审为建王

按《唐书宪宗本纪》，元和元年八月丁卯，进封子平原
郡王宁为邓王、同安郡王宽澧王、延安郡王宥遂王、
彭城郡王察深王、高密郡王寰洋王、文安郡玉寮绛
王，封子审为建王。按《穆宗本纪》，帝讳恒，宪宗第三
子也，始封建安郡王，进封遂王。元和七年，惠昭太子
薨，乃立遂王为皇太子。十五年正月庚子，宪宗崩，辛
丑遗诏“皇太子即位。”闰月丙午，皇太子即皇帝位。〈按宪
宗本纪穆宗封延安郡王而穆宗本纪作建安郡王旧唐书本纪亦同疑有错误〉
元和十五年闰月丙午。皇太子即皇帝位。二月丁丑。
嗣王家予一子官。

按：《唐书穆宗本纪》云云。〈是年闰正月〉

### 穆宗长庆元年封弟憬等九人及子湛等五人皆为王寻徙封湛为景王

按《唐书穆宗本纪》，长庆元年三月戊午，封弟憬为鄜
王悦，琼王恂，沔王怿，婺王愔，茂王怡，光王协，淄王憺，
衢王㤝，澶王子湛为鄂王涵，江王凑，漳王溶，安王瀍，
颍王。是月徙封湛为景王按《敬宗本纪》，帝讳湛，穆
宗长子也。始封鄂王，徙封景王。长庆二年十二月，立
景王为皇太子。四年正月，穆宗崩，丙子，即皇帝位。
按“《文宗本纪》，帝讳昂，穆宗第二子也，始封江王。宝历
二年十二月，敬宗崩，乙巳，江王即皇帝位。按《武宗
本纪》，帝讳炎，穆宗第五子也，始封颍王。开成五年正
月，神策军护军中尉仇士良、鱼弘志矫诏废皇太子
成美，复为陈王，立颍王为皇太弟，辛巳即皇帝位。
按《宣宗本纪》，帝讳忱，宪宗第十三子也，始封光王。会
昌六年，武宗立光王为皇太叔，三月甲子，即皇帝位。

〈按穆宗本纪江王讳涵颍王讳瀍光王讳怡及文武宣三宗本纪则各更名为昂为炎为忱史未悉载后仿此〉

### 敬宗宝历元年十一月丙申封子普为晋王

按：《唐书敬宗本纪》云云。

### 文宗太和元年二月乙巳始封诸王后予一子出身按唐书文宗本纪云云

太和四年正月戊子封子永为鲁王。

按：《唐书文宗本纪》云云。

太和五年三月癸卯降封漳王凑为巢县公。

按：《唐书文宗本纪》云云。

### 开成二年封兄子休复等四人及子宗俭为王

按《唐书文宗本纪》：“开成二年八月庚戌，封兄子休复
为梁王，执中襄王，言扬杞王，成美陈王，癸丑，封子宗
俭为蒋王。”

开成五年，鱼弘志、仇士良废皇太子成美为陈王。武
宗即位，封子峻为“杞王。”

按《唐书文宗本纪》：“五年正月戊寅，不豫。己卯，左右神
策军护军中尉鱼弘志、仇士良立颍王瀍为皇太弟，
权勾当军国事，废皇太子成美为陈王。”按《武宗本
纪》，开成五年正月辛巳，即皇帝位，杀陈王成美。十二
月封子峻为杞王。

### 武宗会昌二年十二月封子峄为德王嵯昌王

按：《唐书武宗本纪》云云。

会昌六年，宣宗即位，封子温等五人皆为王。

按《唐书宣宗本纪》：“会昌六年三月甲子即皇帝位，五
月辛酉，封子温为郓王，渼雍王，泾雅王，滋夔王，沂庆
王。”按《懿宗本纪》，帝讳漼，宣宗长子也，始封郓王，大中十三年八月癸巳，即皇帝位。

### 宣宗大中二年三月封子泽为濮王

按：《唐书宣宗本纪》云云。

大中三年十一月己卯封弟惕为彭王。

按：《唐书宣宗本纪》云云。

大中五年六月，封子润为鄂王。

按：《唐书宣宗本纪》云云。

大中六年十一月。封弟惴为棣王。

按：《唐书宣宗本纪》云云。

大中八年九月。封子洽为怀王。汭昭王。汶康王
按《唐书宣宗本纪》云云。

大中十年九月，封子灌为卫王。

按：《唐书宣宗本纪》云云。

大中十一年八月。封子澭为广王。

按：《唐书宣宗本纪》云云。

### 懿宗咸通元年七月封叔为信王按唐书懿宗本纪云云咸通三年封子佾等三人及叔祖缉叔㥽皆为王

按《唐书懿宗本纪》：“咸通三年十月丙申，封子佾为魏
王，侹凉王，佶蜀王。十一月，封叔祖缉为蕲王，叔㥽荣
王。”

咸通六年七月，封子侃为“郢王。”

按：《唐书懿宗本纪》云云。

咸通十年三月，徙封侃为《威王》。

按：《唐书懿宗本纪》云云。

咸通十三年四月庚子，封子保为吉王，杰寿王，倚睦
王。

按《唐书懿宗本纪》云云按《昭宗本纪》，帝讳晔，懿宗
第七子也，始封寿王。文德元年三月，僖宗疾大渐，立
为皇太弟，改名敏，乙巳即皇帝位。

### 僖宗中和元年九月辛酉封子震为建王

按：《唐书僖宗本纪》云云。

### 光启三年十月甲寅封子升为益王

按：《唐书僖宗本纪》云云。

### 昭宗大顺二年六月丙午封子裕为德王

按：《唐书昭宗本纪》云云。

### 乾宁元年封子祤等四人为王按唐书昭宗本纪乾宁元年十月丁酉封子祤为棣王禊虔王禋沂王祎遂王

乾宁四年十月甲子。封子秘为景王。祚辉王。祺祁王
按《唐书昭宗本纪》云云。按哀皇帝本纪。帝讳祝。昭
宗第九子也。始封辉王。朱全忠已弑昭宗。矫诏立为
皇太子。监军国事。天祐元年八月丙午。即皇帝位。

### 光化元年十一月甲寅封子贞为雅王祥琼王

按：《唐书昭宗本纪》云云。

### 天复元年降封皇太子裕为德王

按《唐书昭宗本纪》：“光化三年十一月己丑，左右神策
军中尉刘季述、王仲先，内枢密使王彦范、薛齐偓作
乱，皇帝居于少阳院。辛卯，季述以皇太子裕为皇帝。
天复元年正月乙酉，左神策军将孙德昭、董彦弼、周
承诲以兵讨乱，皇帝复于位，刘季述、薛齐偓伏诛，降
封皇太子裕为德王。”

### 天祐元年封子祯等五人为王

按：《唐书昭宗本纪》：“天祐元年二月甲申，封子祯为端
王，祁丰王，福和王，禧登王，祐嘉王。”

### 哀帝天祐二年九月丙寅封弟禔为颍王祐蔡王

按：《唐书哀皇帝本纪》云云。